== Guvernør i Oldenburg og Delmenhorst ==
Wedel, der [[1687]] var forfremmet til feltmarskal, var [[1689]] attacheret hertug [[Adolf af Slesvig-Holsten-Sønderborg-Plön]] og blev [[1692]] udnævnt til [[guvernør]] over grevskaberne [[Oldenborg (land)|Oldenburg]] og [[Delmenhorst]], og hans befatning med Norge blev nu afbrudt, indtil han ved kong [[Frederik 4.|Frederik IV's]] tronbestigelse [[1699]] blev ansat som kommanderende general i Norge efter Ulrik Frederik Gyldenløve. I den mellemliggende tid havde Wedel gentagende været anvendt til vigtige militære missioner: [[1693]] anførte han det korps på 5000 mand, som rykkede mod [[Ratzeburg]] og tvang [[Georg Vilhelm af Braunschweig-Lüneburg|hertugen]] af [[Celle (Tyskland)|Celle]] til at sløjfe de der opførte fæstningsværker, og i maj [[1697]] var det ham, som med et korps på 4000 mand besørgede ødelæggelsen af de skanser, som hertug [[Frederik 4. af Slesvig-Holsten-Gottorp|Frederik IV af Gottorp]] havde anlagt i [[Hertugdømmerne]].
Titler Samfund Historie